b"\n_START_ARTICLE_\nManandonita\n_START_SECTION_\nCaracter\xc3\xadstiques qu\xc3\xadmiques\n_START_PARAGRAPH_\nQu\xc3\xadmicament \xc3\xa9s un fil\xc2\xb7losilicat de liti, amb el s\xc3\xadlice substitu\xc3\xafda en part per alumini i borat donant un complex alumini-borat-silicat. L'estructura en l\xc3\xa0mina de fil\xc2\xb7losilicat t\xc3\xa9 la proporci\xc3\xb3 at\xc3\xb2mica per ser d'anells de 6 tetraedres de s\xc3\xadlice, encara que sembla que est\xc3\xa0 disposada en capes alternes d'anells de 4 i 8 tetraedres._NEWLINE_\xc3\x89s l'an\xc3\xa0leg amb liti i bor del mineral amesita Mg\xe2\x82\x82Al(SiAl)O\xe2\x82\x85(OH)\xe2\x82\x84), un altre dels del grup de la caolinita-serpentina._NEWLINE_A m\xc3\xa9s dels elements de la seva f\xc3\xb3rmula, sol portar com a impureses: mangan\xc3\xa8s, magnesi, sodi, calci, potassi i aigua.\n_START_SECTION_\nFormaci\xc3\xb3 i jaciments\n_START_PARAGRAPH_\nEs va trobar per primera vegada a Madagascar en una roca pegmatita complexa amb quars, microclina i turmalina, incloses en dolomites. Apareix com a secundari en cavitats que s'obren en aquestes pegmatites per corrosi\xc3\xb3._NEWLINE_Sol trobar-se associat a altres minerals com: elba\xc3\xafta, quars, microclina o albita."